open-index/open-wikipedia-markdown huggingface dataset:
Βερνάρδος Β΄ της Σαξονίας-Ιένας

Ο **Βερνάρδος Β΄** (γερμ.: Bernard II , 14 Οκτωβρίου 1638 - 3 Μαΐου 1678) από τον Οίκο των Βέττιν ήταν δούκας της Σαξονίας-Ιένας (1672-1678).

## Βιογραφία
Ήταν ο τέταρτος γιος του Γουλιέλμου δούκα της Σαξονίας-Βαϊμάρης και της Ελεονώρας-Δωροθέας, κόρης του Ιωάννη-Γεωργίου Α΄ πρίγκιπα του Άνχαλτ-Ντεσσάου.

## Οικογένεια
Νυμφεύτηκε το 1662 τη Μαρία-Καρλόττα ντε Λα Τρεμουάλ, κόρη του Ερρίκου δούκα του Τουάρ και είχε τέκνα:
* Καρλόττα-Μαρία 1669-1703, παντρεύτηκε τον Γουλιέλμο-Ερνέστο των Βέττιν δούκα της Σαξονίας-Βαϊμάρης.
* Ιωάννης-Γουλιέλμος 1675-1690, δούκας της Σαξονίας-Ιένας.
* Γουλιέλμος 1664-1666 απεβ. 2 ετών, Βερνάρδος 1667-1668, θνησιγενής κόρη 1666.

Ζήτησε να διαζευχθεί τη Μαρία-Καρλόττα και έκανε σχέση με τη Μαρία-Ελισάβετ του Κόσποτ, κυρία της Αυλής. Είχε τέκνο:
* (νόθη) Αιμιλία-Ελεονόρα 1672-1709, παντρεύτηκε τον Όθωνα-Γουλιέλμο του Τύμπλινκ.

Τελικά δεν μπόρεσε να διαζευχθεί και επέστρεψε στην σύζυγό του.

## Παραπομπές


## Πηγές
* Spanheim, Ézéchiel (1973). Émile Bourgeois, ed. Relation de la Cour de France. le Temps retrouvé (in French). Paris: Mercure de France. pp. 121, 344–345.

Κατηγορία:Οίκος των Βέττιν
Ιωάννης Γουλιέλμος της Σαξονίας-Ιένας

Ο **Ιωάννης-Γουλιέλμος**, γερμ. Johann-Wilhelm (28 Μαρτίου 1675 - 4 Νοεμβρίου 1690) από τον Οίκο των Βέττιν ήταν δούκας της Σαξονίας-Ιένας (1678-1690).

## Βιογραφία
Ήταν ο μόνο γιος του Βερνάρδου Β΄ δούκα της Σαξονίας-Ιένας και της Μαρίας-Καρλόττας των Λα Τρεμουάλ, κόρης του Ερρίκου δούκα του Τουάρ & Λα Τρεμουάλ.

Το 1690 απεβίωσε στην Ιένα σε ηλικία 15 ετών.

## Πηγές
* Gustav Lämmerhirt: Wilhelm (Herzog von Sachsen-Weimar). In: Allgemeine Deutsche Biographie (ADB). Band 43, Duncker & Humblot, Leipzig 1898, S. 180–195.

## Aναφορές


Κατηγορία:Οίκος των Βέττιν
Γουλιέλμος Ερρίκος της Σαξονίας-Άιζεναχ

Ο **Γουλιέλμος-Ερρίκος**, γερμ.: Wilhelm-Heinrich (10 Νοεμβρίου 1691 - 26 Ιουλίου 1741) από τον Οίκο των Βέττιν ήταν δούκας της Σαξονίας-Άιζεναχ (1729-1741).

## Βιογραφία
Ήταν ο μόνος (επιζήσας) γιος του Ιωάννη-Γουλιέλμου Γ΄ δούκα της Σαξονίας-Άιζεναχ και της Αμαλίας, κόρης του Γουλιέλμου πρίγκιπα του Νασσάου-Ντητς.

Το 1741 απεβίωσε στο Άιζεναχ σε ηλικία 50 ετών. Το 1751 απεβίωσε και η δεύτερη σύζυγός του.

## Οικογένεια
Νυμφεύτηκε το 17613 την Αλμπερτίνα-Γιουλιάνα, κόρη του Γεωργίου-Αυγούστου κόμη του Νασσάου-Ίντσταϊν. Δεν απέκτησαν απογόνους και η Αλμπερτίνα-Γιουλιάναν απεβίωσε το 1722.

Το 1723 ο Γουλιέλμος-Ερρίκος έκανε δεύτερο γάμο, με την Άννα-Σοφία-Καρλόττα των Χοεντσόλερν, κόρη του Αλβέρτου-Φρειδερίκου μαργράβου του Βρανδεμβούργου-Σβετ. Δεν είχε παιδιά ούτε από αυτόν τον γάμο του.

## Πηγές
* Anton Balthasar König: Biographisches Lexikon aller Helden und Militärpersonen. Band 3, 1790, S. 337 Digitalisat

## Aναφορές


Κατηγορία:Οίκος των Βέττιν
Φρειδερίκος Φερδινάνδος Κωνσταντίνος της Σαξονίας-Βαϊμάρης-Άιζεναχ

Ο **Φρειδερίκος-Φερδινάνδος-Κωνσταντίνος**, γερμ. Friedrich-Ferdinand-Constantin (8 Σεπτεμβρίου 1758 - 6 Σεπτεμβρίου 1793) από τον Οίκο των Βέττιν ήταν πρίγκιπας της Σαξονίας-Βαϊμάρης.

## Βιογραφία
Ήταν ο δευτερότοκος γιος του Ερνέστου-Αυγούστου Β΄ δούκα της Σαξονίας-Βαϊμάρης-Άιζεναχ και της Άννας-Αμαλίας των Γουέλφων, κόρης του Καρόλου Α΄ δούκα του Μπράουνσβαϊγκ-Βολφενμπύτελ.

Το 1793 απεβίωσε στο Βήμπελκιρχεν (τώρα μέρος του Νόινκιρχεν) σε ηλικία 35 ετών.

## Παραπομπές


Κατηγορία:Οίκος των Βέττιν
Βερνάρδος της Σαξονίας-Βαϊμάρης-Άιζεναχ (1792-1862)

Ο **Βερνάρδος Α΄** (γερμ. *Bernhard*, 30 Μαΐου 1792 - 31 Ιουλίου 1862) του Οίκου των Βέττιν ήταν πρίγκιπας της Σαξονίας-Βαϊμάρης-Άιζεναχ. Έγινε συνταγματάρχης στις Κάτω Χώρες και διοικητής του στρατού των Ανατολικών Ινδιών των Κάτω Χωρών.

## Βιογραφία
Ο *Κάρολος Βερνάρδος* ήταν το τρίτο παιδί και ο δευτερότοκος γιος του Καρόλου Αυγούστου της Σαξονίας-Βαϊμάρης-Άιζεναχ και της Λουίζας, κόρης του Λουδοβίκου Θ΄ της Έσσης-Ντάρμστατ.

## Οικογένεια
Νυμφεύτηκε την Ίντα των Βέττιν, κόρη του Γεωργίου Α΄ της Σαξονίας-Μάινινγκεν, και είχε οκτώ τέκνα:
* *Λουίζα* Βιλελμίνη Αδελαΐδα (1817 - 1832).
* *Γουλιέλμος* Κάρολος (1819 - 1839).
* *Αμαλία* Αυγούστα Καικιλία (1822).
* Εδουάρδος (1823 - 1902), Πρίγκιπας της Σαξονίας-Βαϊμάρης, στρατάρχης της Βρετανίας.
* Χέρμανν Α΄ (1825 - 1901), Πρίγκιπας της Σαξονίας-Βαϊμάρης-Άιζεναχ, στρατηγός της Βυρτεμβέργης.
* Φρειδερίκος *Γουσταύος* Κάρολος (1827 - 1892), Πρίγκιπας της Σαξονίας-Βαϊμάρης-Άιζεναχ.
* *Άννα* Αμαλία Μαρία (1828 - 1864).
* Αμαλία (1830 - 1872), παντρεύτηκε τον Ερρίκο των Κάτω Χωρών.

## Παραπομπές


## Εξωτερικοί σύνδεσμοι
* 

Κατηγορία:Οίκος των Βέττιν
Εδουάρδος της Σαξονίας-Βαϊμάρης

Ο **Εδουάρδος** (αγγλ. *Edward*, 11 Οκτωβρίου 1823 - 16 Νοεμβρίου 1902) από τον Οίκο των Βέττιν ήταν πρίγκιπας της Σαξονίας-Βαϊμάρης. Έγινε στρατάρχης της Βρετανίας.

## Βιογραφία
Ο *Γουλιέλμος Αύγουστος Εδουάρδος* ήταν το τέταρτο παιδί και ο δευτερότοκος γιος του Βερνάρδου Α΄ της Σαξονίας-Βαϊμάρης-Άιζεναχ και της Ίντας των Βέττιν, κόρης του Γεωργίου Α΄ της Σαξονίας-Μάινινγκεν.

## Οικογένεια
Νυμφεύτηκε το 1851 την Ωγκάστα Κάθριν Γκόρντον-Λέννοξ, κόρη του Τσαρλς, 5ου Δούκα του Ρίτσμοντ. Ο γάμος ήταν μοργανατικός και μία μέρα πριν τον γάμο ο Δούκας της Σαξονίας-Βαϊμάρης της έδωσε τον τίτλο της *[[Κόμης|κόμισσας]] του Ντόρνμπεργκ*. Δεν απέκτησαν απογόνους.

## Παραπομπές


## Πηγές
* Heathcote, Tony (1999). *The British Field Marshals 1736–1997*. Leo Cooper. ISBN 0-85052-696-5.
* Shaw, Willam (2012). *The Knights of England: a Complete Record from the Earliest Time to the Present Day*. Forgotten Books. ASIN B0091ABIYC.

## Εξωτερικοί σύνδεσμοι
* 

Κατηγορία:Οίκος των Βέττιν
Χέρμανν της Σαξονίας-Βαϊμάρης-Άιζεναχ (1886-1964)

Ο **Χέρμανν Β΄** (γερμ. *Hermann*,14 Φεβρουαρίου 1886 - 6 Ιουνίου 1964) του Οίκου των Βέττιν ήταν πρίγκιπας της Σαξονίας-Βαϊμάρης-Άιζεναχ.

## Βιογραφία
Ο *Χέρμανν Κάρολος Βερνάρδος Φερδινάνδος Φρειδερίκος Γουλιέλμος Αύγουστος Παύλος Φίλιππος* ήταν το πρώτο παιδί και ο πρωτότοκος γιος του Γουλιέλμου της Σαξονίας-Βαϊμάρης-Άιζεναχ και της Γκέρτας Αυγούστας, κόρης του Φερδινάνδου Μαξιμιλιανού Α΄ του Ύζενμπουργκ και Μπύντιγκεν.

Το 1964 απεβίωσε στο Λονδίνο σε ηλικία 78 ετών.

## Οικογένεια
Νυμφεύτηκε το 1909 την Βάνντα Πάολα Λοττέρο, Ιταλίδα ηθοποιό. Ο γάμος ήταν μοργανατικός και στο Χέρμανν δόθηκε ο τίτλος του *[[Κόμης|κόμη]] του Όστχαϊμ*.

Διαζεύχθηκαν δύο έτη μετά και το 1918 ο Χέρμανν έκανε δεύτερο γάμο με τη Σουζάννα Άαγκοτ Μίντλινγκ και είχε ένα τέκνο:
* Αλεξάντερ Κύριλλ φον Όστχαϊμ (1922 - 1943).

Το 1931 απεβίωσε η Σουζάννα και το 1932 ο Χέρμανν έκανε τρίτο γάμο με την Ίζαμπελ Νήλσον, κόρη του ηθοποιού, συγγραφέα και βουλευτή της Βρετανίας Φράνσις Νήλσον. Δεν απέκτησαν απογόνους.

## Πηγές
*  Lundy, Darryl. "The Peerage: Hermann Karl Graf von Ostheim"
* Fontenoy, Marquise de (9 August 1909), "Heir To A Throne Loses His Rights", The Washington Post


Κατηγορία:Οίκος των Βέττιν
Κάρολος του Χάυγκενντορφ

O **Κάρολος**, γερμ. Karl (25 Δεκεμβρίου 1806 - 17 Φεβρουαρίου 1895) από τον Οίκο των Βέττιν ήταν υποστράτηγος της Σαξονίας.

## Οικογένεια
Ήταν νόθος γιος του Καρόλου-Αυγούστου μεγάλου δούκα της Σαξονίας-Βαϊμάρης-Άιζεναχ και της ερωμένης του Καρολίνας Γιάγκεμανν, ηθοποιού και τραγουδίστριας, κόρης του Χριστιανού-Ιωσήφ Γιάγκεμανν βιβλιοθηκονόμου και λογίου. Στην Καρολίνα και στους απογόνους της δόθηκε ο τίτλος του *βαρόνου του Χάυγκενντορφ*.

## Οικογένεια
Νυμφεύτηκε πρώτα το 1831 τη Μέτα Άμπεγκ, η οποία απεβίωσε το 1835 κατά τη γέννηση του τρίτου γιου τους.

Το 1836 ο Κάρολος έκανε δεύτερο γάμο με την Τερέζα φον Βάτσντορφ. Έκαναν ένα γιο και τρεις κόρες και η Τερέζα απεβίωσε το 1841.

Το 1848 έκανε τρίτο γάμο με τη Ρόζα κυρία φον Κέννεριτς. Απέκτησαν έναν γιο.

## Παραπομπές


## Πηγές
* Franz Xaver von Wegele (1882), "Karl August (Großherzog von Sachsen-Weimar-Eisenach)", Allgemeine Deutsche Biographie (ADB) (in German), 15, Leipzig: Duncker & Humblot, pp. 338–355

Κατηγορία:Οίκος των Βέττιν
.org

Το **.org** είναι ένας από του γενικούς τομείς ανωτάτου επιπέδου (gTLD) που χρησιμοποιείται στην διευθυνσιοδότηση ιστότοπων στο διαδίκτυο (DNS). Το όνομα προέρχεται από την αγγλική λέξη "organization". Ήταν ένας από τους αρχικούς τομείς που δημιουργήθηκε το 1985 και λειτουργεί από το Μητρώο Δημοσίου Ενδιαφέροντος (ICANN) από το 2003. Ο τομέας προοριζόταν αρχικά για μη κερδοσκοπικούς οργανισμούς, αλλά ο περιορισμός αυτός δεν επιβλήθηκε και ουσιαστικά καταργήθηκε. Ο τομέας χρησιμοποιείται συνήθως από τα σχολεία, τα έργα ανοιχτού κώδικα και τις κοινότητες, αλλά και από ορισμένες οντότητες κερδοσκοπικού χαρακτήρα. Ο αριθμός καταχωρημένων τομέων ανέρχεται, στα δέκα εκατομμύρια τον Ιούνιο του 2012.

## Παραπομπές


Κατηγορία:Top-level domains
Βερνάρδος της Σαξονίας-Βαϊμάρης-Άιζεναχ (1878-1900)

Ο **Βερνάρδος Β΄**, γερμ. Bernhard (18 Απριλίου 1878 - 1 Οκτωβρίου 1900) από τον Οίκο των Βέττιν ήταν πρίγκιπας της Σαξονίας-Βαϊμάρης-Άιζεναχ.

## Βιογραφία
Ήταν ο δευτερότοκος γιος του Καρόλου-Αυγούστου διαδόχου της Σαξονίας-Βαϊμάρης-Άιζεναχ και της Παυλίνας των Βέττιν, κόρης του Χέρμανν Α΄ πρίγκιπα της Σαξονίας-Βαϊμάρης-Άιζεναχ.

To 1900 ασθένησε από φυματίωση και απεβίωσε στη Βαϊμάρη σε ηλικία 22 ετών.

## Παραπομπές


## Πηγές
* Almanach de Gotha (1900), p 120

## Εξωτερικοί σύνδεσμοι
* 

Κατηγορία:Οίκος των Βέττιν
Χέρμανν της Σαξονίας-Βαϊμάρης-Άιζεναχ (1825-1901)

Ο **Χέρμανν Α΄** (γερμ. *Hermann*, 4 Αυγούστου 1825 - 31 Αυγούστου 1901) του Οίκου των Βέττιν ήταν πρίγκιπας της Σαξονίας-Βαϊμάρης-Άιζεναχ και στρατηγός της Βυρτεμβέργης.

## Βιογραφία
Ο *Χέρμανν Βερνάρδος Γεώργιος* ήταν το πέμπτο παιδί και ο τρίτος γιος του Βερνάρδου της Σαξονίας-Βαϊμάρης-Άιζεναχ και της Ίντας των Βέττιν, κόρης του Γεωργίου Α΄ της Σαξονίας-Μάινινγκεν.

## Οικογένεια
Νυμφεύτηκε το 1851 την Αυγούστα, κόρη του Γουλιέλμου Α΄ της Βυρτεμβέργης, και είχε τέκνα:
* Παυλίνα (1852 - 1904), παντρεύτηκε τον Κάρολο Αύγουστο της Σαξονίας-Βαϊμάρης-Άιζεναχ.
* Γουλιέλμος (1853 - 1924), Πρίγκιπας της Σαξονίας-Βαϊμάρης-Άιζεναχ.
* Βερνάρδος (1855 - 1907), Πρίγκιπας της Σαξονίας-Βαϊμάρης-Άιζεναχ.
* Αλέξανδρος (1857 - 1891), Πρίγκιπας της Σαξονίας-Βαϊμάρης-Άιζεναχ.
* Ερνέστος (1859 - 1909), Πρίγκιπας της Σαξονίας-Βαϊμάρης-Άιζεναχ.
* Όλγα (1869 - 1924), παντρεύτηκε το Λεοπόλδο του Ίζενμπουρκ-Μπύντινγκεν.

## Πηγές
* Staatshandbuch für das Großherzogtum Sachsen-Weimar-Eisenach, Weimar, 1864, p. 6 (Online)
## Παραπομπές


Κατηγορία:Οίκος των Βέττιν
Γουλιέλμος της Σαξονίας-Βαϊμάρης-Άιζεναχ

Ο **Γουλιέλμος** (γερμ. *Wilhelm*, 21 Δεκεμβρίου 1853 - 15 Δεκεμβρίου 1924) του Οίκου των Βέττιν ήταν πρίγκιπας της Σαξονίας-Βαϊμάρης-Άιζεναχ.

## Βιογραφία
Ο *Γουλιέλμος Κάρολος Βερνάρδος Χέρμαν* ήταν το δεύτερο παιδί και ο πρωτότοκος γιος του Χέρμανν Α΄ της Σαξονίας-Βαϊμάρης-Άιζεναχ και της Αυγούστας, κόρης του Γουλιέλμου Α΄ της Βυρτεμβέργης.

## Οικογένεια
Νυμφεύτηκε το 1885 τη Γκέρτα Αυγούστα, κόρη του Φερδινάνδου Μαξιμιλιανού Α΄ του Ίζενμπουργκ και Μπύντινγκεν, και είχε τρία τέκνα:
* Χέρμανν Β΄ (1886 - 1964), Πρίγκιπας της Σαξονίας-Βαϊμάρης-Άιζεναχ.
* *Αλβέρτος* Γουλιέλμος (1886 - 1918), Πρίγκιπας της Σαξονίας-Βαϊμάρης-Άιζεναχ. Απεβίωσε σε μάχη του Α΄ Παγκοσμίου Πολέμου.
* Σοφία (1888 - 1913).

## Παραπομπές


## Πηγές
* Lundy, Darryl. "The Peerage: Wilhelm Karl Bernhard Hermann Prinz von Sachsen-Weimar-Eisenach". Retrieved 10 May 2003.

## Εξωτερικοί σύνδεσμοι
* 

Κατηγορία:Οίκος των Βέττιν
Κάρολος Αύγουστος της Σαξονίας-Βαϊμάρης-Άιζεναχ

* Κάρολος Αύγουστος της Σαξονίας-Βαϊμάρης-Άιζεναχ (1757-1828) δούκας της Σαξονίας-Βαϊμάρης-Άιζεναχ.
* Κάρολος Αύγουστος της Σαξονίας-Βαϊμάρης-Άιζεναχ (1844-1894) διάδοχος της Σαξονίας-Βαϊμάρης-Άιζεναχ, δισεγγονός του προηγουμένου.
* Κάρολος Αύγουστος της Σαξονίας-Βαϊμάρης-Άιζεναχ (1912-1988) τιτουλάριος μέγας δούκας της Σαξονίας-Βαϊμάρης-Άιζεναχ, εγγονός του προηγουμένου.

Κατηγορία:Γερμανοί ευγενείς
Ιωάννης Ερνέστος της Σαξονίας-Βαϊμάρης

O **Ιωάννης-Ερνέστος**, γερμ. Johann-Ernst (25 Δεκεμβρίου 1696 - 1 Αυγούστου 1715) από τον Οίκο των Βέττιν ήταν πρίγκιπας της Σαξονίας-Βαϊμάρης.

## Βιογραφία
Ήταν ο δευτερότοκος γιος του Ιωάννη-Ερνέστου Γ΄ δούκα της Σαξονίας-Βαϊμάρης και της Καρλόττας, κόρης του Φρειδερίκου Β΄ λαντγκράβου της Έσσης-Χόμπουρκ.

Ο Ιωάννης-Ερνέστος ήταν συλλέκτης και ανέθετε μουσικά έργα. Ήταν συνθέτης και μερικά από τα έργα του τα μεταρρύθμισε για αρπίχορδο ή όργανο ο Γιόχαν Σεμπάστιαν Μπαχ, ο οποίος ήταν οργανίστας της Αυλής στη Βαϊμάρη την περίοδο εκείνη.

## Πηγές
* Butt, John (ed.). The Cambridge Companion to Bach. Cambridge Companions to Music. Cambridge University Press. (digitised)
* Ersch, J.S., 1842, in: Allgemeine Encyclopädie der Wissenschaften und Künste, Leipzig 1842, II./21., p. 260 (digitised) (in German)
* Williams, Peter F., 1980: The Organ Music of J.S. Bach I: BWV 525-598, 802-805 etc., pp. 283–5. Cambridge University Press (digitised)

## Αναφορές


Κατηγορία:Οίκος των Βέττιν
Κατηγορία:Γερμανοί συνθέτες κλασικής μουσικής
Ζοάο Ντε Ντέους Πινέιρο

Ο **Ζοάο Ντε Ντέους Πινέιρο** (, γεν. 1945) είναι πρώην υπουργός Εξωτερικών και Παιδείας της Πορτογαλίας, Ευρωπαίος Επίτροπος και μέλος του Ευρωπαϊκού Κοινοβουλίου. 

Το όνομά του συνδέθηκε με το ζήτημα της ονομασίας της Βόρειας Μακεδονίας, με το λεγόμενο «*πακέτο Πινέιρο*».

## Βιογραφία
Ο Ζοάο Ντε Ντέους Πινέιρο γεννήθηκε στις 11 Ιουλίου 1945 στη Λισαβόνα. Σπούδασε χημικός μηχανικός (chemical-industrial engineering) στο *Instituto Superior Técnico* και έλαβε διδακτορικό δίπλωμα από το Πανεπιστήμιο του Μπίρμινγχαμ το 1976. 

Στις αρχές της δεκαετίας του εβδομήντα ήταν βοηθός στο Πανεπιστήμιο Lourenço Marques στη Μοζαμβίκη και το 1979 έγινε καθηγητής στο Πανεπιστήμιο του Μίνιο (University of Minho). Τη διετία 1982 -1983 ήταν Γεν. Γραμματέας του Υπουργείου Παιδείας της Πορτογαλίας και το 1984 -1985 Πρύτανης του Πανεπιστημίου του Μίνιο. 

Τη διετία 1985 -1987 ήταν Υπουργός Παιδείας και στη συνέχεια από το 1987 και για πέντε χρόνια Υπουργός Εξωτερικών της Πορτογαλίας. Ήταν ένας από τους διαμεσολαβητές της Ευρωπαϊκής Κοινότητας στη Συμφωνία του Μπριούνι (Brioni Agreement), με την οποία έληξε ο Πόλεμος των Δέκα Ημερών ανάμεσα στα στρατεύματα της Σλοβενίας και του Γιουγκοσλαβικού Στρατού, το 1991. Το 1992 ως υπουργός Εξωτερικών της Πορτογαλίας και προεδρεύων του Συμβουλίου Υπουργών Εξωτερικών της Ευρωπαϊκής Κοινότητας, πρότεινε, αναφορικά με την πρώην Σοσιαλιστική Δημοκρατία της Μακεδονίας, που είχε αποσχιστεί το 1991 από τη Γιουγκοσλαβία, ένα πρόγραμμα αναπτυξιακής βοήθειας σε συνδυασμό με την αναγνώριση της χώρας (και από την Ελλάδα) με την ονομασία Νέα Μακεδονία. Το πρόγραμμα αυτό και η πρόταση για την ονομασία της μετέπειτα ΠΓΔΜ, που είναι γνωστό ως «Πακέτο Πινέιρο», απορρίφθηκε από την ελληνική πλευρά. 

Ο Ζοάο Ντε Ντέους Πινέιρο διετέλεσε Ευρωπαίος Επίτροπος για τον πολιτισμό και τις σχέσεις της Ευρωπαϊκής Κοινότητας με το Ευρωπαϊκό Κοινοβούλιο και τα κράτη μέλη (1993-94) και για τις Εξωτερικές Σχέσεις της Ευρωπαϊκής Κοινότητας με χώρες της Αφρικής, της Καραϊβικής και του Ειρηνικού (1995 -99). Από το 2004 μέχρι το 2009 ήταν μέλος του Ευρωπαϊκού Κοινοβουλίου. Το 2009 εκλέχτηκε βουλευτής στην Πορτογαλία αλλά παραιτήθηκε για λόγους υγείας.
 
Ήταν μέλος του Σοσιαλδημοκρατικού Κόμματος της Πορτογαλίας και του Ευρωπαϊκού Λαϊκού Κόμματος.

Έχει τρεις γιούς και μια κόρη.

## Παραπομπές


Κατηγορία:Πορτογάλοι πολιτικοί
Ερνέστος Β΄ της Σαξονίας

Ο **Ερνέστος Β΄**, γερμ. Ernst II (26/27 Ιουνίου 1464 - 3 Αυγούστου 1513) από τον Οίκο των Βέττιν ήταν αρχιεπίσκοπος του Μαγδεβούργου και διοικητής στην επισκοπή του Χάλμπερστατ.

## Βιογραφία
Ήταν ο δευτερότοκος γιος του Ερνέστου εκλέκτορα της Σαξονίας και της Ελισάβετ των Βίττελσμπαχ, κόρης του Αλβέρτου Γ΄ δούκα της Βαυαρίας.

Το 1513 απεβίωσε στο Χάλλε σε ηλικία 49 ετών.

## Βιβλιογραφία
* Helmut Asmus, Manfred Wille: 1200 Jahre Magdeburg: Von der Kaiserpfalz zur Landeshauptstadt, vol. 1: Die Jahre 805 bis 1631, Magdeburg, 2000
* Fritz Backhaus: Judenfeindschaft und Judenvertreibung im Mittelalter: Zur Ausweisung der Juden im Mittelelbraum im 15. Jahrhundert, in: Otto Büsch and Klaus Zernach (eds.): Jahrbuch für die Geschichte Mittel- und Ostdeutschlands, vol. 36, Berlin, 1987, p. 275–332
* Sven Hauschke: Die Grablege von Erzbischof Ernst von Wettin, in: Andreas Tacke (ed.): Kontinuität und Zäsur: Ernst von Wettin und Albrecht von Brandenburg, Göttingen, 2005, p. 232–249
* Jörg Rogge: Ernst von Sachsen. Erzbischof von Magdeburg und Administrator von Halberstadt (1476–1513), in: Werner Freitag (ed.): Mitteldeutsche Lebensbilder. Menschen im späten Mittelalter, Cologne, Weimar and Vienna, 2002, p. 27–68
* Michael Scholz: Residenz, Hof und Verwaltung der Erzbischöfe von Magdeburg in Halle in der ersten Hälfte des 16. Jahrhunderts, Sigmaringen, 1998
* Markus Leo Mock: Kunst unter Erzbischof Ernst von Magdeburg, Berlin, 2007
* Berent Schwineköper (1959), "Ernst", Neue Deutsche Biographie (NDB) (in German), 4, Berlin: Duncker & Humblot, p. 615
* Karl Janicke (1877), "Ernst", Allgemeine Deutsche Biographie (ADB) (in German), 6, Leipzig: Duncker & Humblot, pp. 291–293

## Παραπομπές


Κατηγορία:Οίκος των Βέττιν
Κατηγορία:Επίσκοποι του 15ου αιώνα
Κατηγορία:Επίσκοποι του 16ου αιώνα
Αδαλβέρτος της Σαξονίας

Ο **Αδαλβέρτος Γ΄**, γερμ. Adalbert (8 Μαΐου 1467 - 1 Μαΐου 1484) από τον Οίκο των Βέττιν ήταν διοικητής της αρχιεπισκοπής του Μάιντς.

## Βιογραφία
Ήταν ο τρίτος γιος του Ερνέστου εκλέκτορα της Σαξονίας και της Ελισάβετ των Βίττελσμπαχ, κόρης του Αλβέρτου Γ΄ δούκα της Βαυαρίας.

Το 1484 απεβίωσε στο Άσαφφενμπουρκ σε ηλικία 17 ετών.

## Πηγές
* Heinrich Theodor Flathe (1875), "Albrecht", Allgemeine Deutsche Biographie (ADB) (in German), 1, Leipzig: Duncker & Humblot, p. 268

## Παραπομπές


Κατηγορία:Οίκος των Βέττιν
Κατηγορία:Επίσκοποι του 15ου αιώνα
Σαλαμάνδρα του Καστελλόριζου

Η **σαλαμάνδρα του Καστελλόριζου**, *Lyciasalamandra luschani* (Steindachner, 1891) ή **Νυφίτσα**, όπως είναι γνωστή στους κατοίκους του νησιού (διεθνής κοινή ονομασία: Luschan's salamander) είναι ένα είδος σαλαμάνδρας στην οικογένεια Salamandridae, που απαντάται στο Καστελλόριζο. Η γεωγραφική κατανομή του είδους περιλαμβάνει επίσης ένα μικρός μέρος της ΝΑ Ανατολίας (Τουρκία). Στο Καστελλόριζο απαντάται το ενδημικό υποείδος *L. luschani basoglui* (Baran & Atatür, 1980). Μαζί με τη σαλαμάνδρα της Καρπάθου αποτελούν τα μοναδικά είδη του γένους *Lyciasalamandra* που απαντώνται στην Ελλάδα. Κατατάσσεται ως Τρωτό (VU) στη λίστα της IUCN. 

## Περιγραφή
Πρόκειται για μια μεσαίου μεγέθους σαλαμάνδρα, με λεπτό σώμα, επίπεδο κεφάλι και μεγάλα μάτια. Το σώμα της έχει πορτοκαλί-καφέ χρωματισμό ραχιαία, ενώ κοιλιακά είναι λευκή-κιτρινωπή. Η ουρά είναι λεπτή. Τα ενήλικα άτομα μπορεί να φτάσουν έως και τα 14cm σε μήκος. Τα αρσενικά φέρουν μια μυτερή απόφυση στην βάση της ουράς τους από την ραχιαία πλευρά. 

## Βιολογία
μικρογραφία|600x600εσ|left|Σαλαμάνδρες ''Lyciasalamandra luschani'' σε διαδικασία ζευγαρώματος, Καστελλόριζο.
Τον περισσότερο χρόνο βρίσκεται κρυμμένη κάτω από πέτρες ή βαθιά μέσα στο έδαφος. Ανεβαίνει στην επιφάνεια του εδάφους κατά τη διάρκεια του χειμώνα (περίπου από τον Οκτώβριο μέχρι και τον Απρίλιο) όταν τα επίπεδα υγρασίας είναι υψηλά, συνήθως μετά από βροχή. Έτσι, δραστηριοποιείται συνήθως βραδινές ώρες, αν και έχει παρατηρθεί και κατά τη διάρκεια της ημέρας. Οι πυκνότητες των πληθυσμών του είδους τοπικά μπορεί να είναι και πολύ υψηλές. Το ζευγάρωμα λαμβάνει χώρα στη ξηρά, όπου το αρσενικό σέρνεται κάτω από το θηλυκό, πιάνοντας τα μπροστινά πόδια του θηλυκού και πιέζοντας το κεφάλι του προς τα πάνω. Είναι ζωοτόκο, γεννάει δηλαδή πλήρως ανεπτυγμένα μικρά και δεν εξαρτάται καθόλου από το νερό. Τρέφεται με ασπόνδυλα, όπως κάμπιες και σκουλήκια.
## Παραπομπές

Κατηγορία:Αμφίβια της Ελλάδας
Κατηγορία:Πανίδα της Ελλάδας
Κατηγορία:Καστελλόριζο
Κατηγορία:Ουρόδηλα
Πίνα Μπάους

H **Πίνα Μπάους** (*Pina Bausch*, 27 Ιουλίου 1940 - 30 Ιουνίου 2009) ήταν Γερμανίδα χορεύτρια, χορογράφος, δασκάλα χορού και διευθύντρια μπαλέτου του Χοροθεάτρου του Βούπερταλ, το οποίο πήρε το όνομά της. Στη δεκαετία του 1970 η Πίνα Μπάους, με την ανάπτυξη του χοροθεάτρου, έγινε φιγούρα που λατρεύτηκε στη χορευτική σκηνή. Θεωρήθηκε από τον κλάδο της ως η σημαντικότερη χορογράφος της εποχής της.

Η Πίνα Μπάους συνδυάζει για πρώτη φορά τον χορό με το τραγούδι, την παντομίμα, τα ακροβατικά και την υποκριτική σε ένα νέο είδος τέχνης. Πολλοί επαγγελματίες θεωρούν αυτή τη νέα μορφή τέχνης ως την αρχή του χοροθεάτρου. Η Μπάους "έσπασε" την παραδοσιακή δομή της δράσης σε μεμονωμένες σκηνές και τις συνέδεσε μέσω κολάζ και μοντάζ σε θεματικά πλαίσια. Το σημείο εκκίνησης των έργων της ήταν οι μεμονωμένες χειρονομίες, η αναπαράσταση και η έκφραση ενός συγκεκριμένου συναισθήματος. Η ζωντάνια και η ευφορία έρχονται σε αντίθεση με δραματικές σκηνές, και έτσι άγγιξε τα βάθη της ύπαρξης ανθρώπου, αυτά που το κοινό συχνά βίωνε με έντονο τρόπο. Πολλά από τα έργα της είχαν ως εκ τούτου χαρακτηριστεί ως εξαιρετικά ριζοσπαστικά και συγκινητικά ταυτόχρονα.

## Sites


## Εξωτερικοί σύνδεσμοι
*Ιστοσελίδα του Χοροθεάτρου Πίνα Μπάους
*Ίδρυμα Πίνα Μπάους

Κατηγορία:Γερμανοί χορευτές
Κατηγορία:Γερμανοί χορογράφοι
Ευφήμη (δορυφόρος)

H **Ευφήμη** () ή **Δίας LX**, είναι ένας ανώμαλος φυσικός δορυφόρος του πλανήτη Δία. Ανακαλύφθηκε από μια ομάδα αστρονόμων του Πανεπιστημίου της Χαβάης, με επικεφαλής τον Σκοτ Σέπαρντ, το 2003. Η αρχική προσωρινή ονομασία που του είχε δοθεί ήταν **S/2003 J 3**.

Η Ευφήμη έχει διάμετρο 2 χλμ. και περιστρέφεται γύρω από τον Δία σε μέση απόσταση 19.622.000 χιλιομέτρων, σε 561,518 ημέρες, με κλίση 146 μοιρών προς την εκλειπτική και με εκκεντρότητα 0,2507.

Η Ευφήμη ανήκει στην τροχιακή «Ομάδα της Ανάγκης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 19,3 και 22,7 εκατομμυρίων χιλιομέτρων και κλίσεις τροχιάς από 145,7° έως 154,8°.

## Ονομασία
Πήρε αυτό το όνομα το 2019, από την Ευφήμη, η οποία ήταν το πνεύμα των λέξεων που εξέφραζαν καλούς οιωνούς, έπαινο, επιβράβευση, κραυγές θριάμβου και επικρότηση, σύμφωνα με την Ελληνική μυθολογία. Ήταν κόρη του Ηφαίστου και της Αγλαΐας και εγγονή του Δία.

## Παραπομπές


## Εξωτερικοί σύνδεσμοι
* 
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Τρίτωνας (αμφίβιο)

Οι **τρίτωνες** είναι μια ομάδα σαλαμανδρών στην υποοικογένεια Pleurodelinae. Σε αντίθεση με τα άλλα μέλη της οικογένειας Salamandridae, οι τρίτωνες είναι ημιυδρόβια είδη, εναλλασσόμενοι μεταξύ μιας υδρόβιας και μιας χερσαίας φάσης. 

## Περιγραφή
Οι τρίτωνες έχουν πολλά κοινά χαρακτηριστικά με τα υπόλοιπα Ουρόδηλα, συμπεριλαμβανομένων του διαπέρατου δέρματος, τεσσάρων ισομεγέθων άκρων, διακριτής ουράς. Οι υδρόβιες προνύμφες διαθέτουν δόντια, τόσο στην πάνω όσο και στην κάτω γνάθο, και εξωτερικά βράγχια. Έχουν την ικανότητα αναγέννησης άκρων, οφθαλμών, νωτιαίου μυελού, καρδιάς, εντέρου και γνάθων.

## Γεωγραφική κατανομή
Περισσότερα από 100 είδη τριτώνων είναι γνωστά από τη Βόρεια Αμερική, την Ευρώπη, τη Βόρεια Αφρική και την Ασία. 

## Βιολογία
Η κύρια αναπαραγωγική περίοδος για τους τρίτωνες (στο βόρειο ημισφαίριο) είναι τον Ιούνιο και Ιούλιο. Το ζευγάρωμα περιλαμβάνει διαφορετικά για κάθε είδος τελετουργικά και περίπλοκες συμπεριφορές. Λαμβάνει χώρα σε λίμνες ή ρυάκια, όπου το αρσενικό μεταφέρει ένα σπερματοφόρο στο θηλυκό. Τα γονιμοποιημένα αυγά αποθέτονται ένα προς ένα, συνήθως προσαρτημένα σε υδρόβια φυτά. Αυτό τα διακρίνει από τα αυγά των άλλων αμφιβίων, που αποθέτονται κατά συστάδες ή λωρίδες. Τα φύλλα των υδρόβιων φυτών συνήθως διπλώνονται ώστε να προστατεύουν τα αυγά. Μετά την εκκόλαψη οι προνύμφες διαθέτουν εξωτερικά βράγχια και τρέφονται με φύκη, μικρά ασπόνδυλα, γυρίνους ή προνύμφες τριτώνων.

Κατά τη διάρκεια των ακόλουθων μηνών οι προνύμφες υφίστανται μεταμόρφωση, όπου αναπτύσσουν άκρα, χάνουν τα εξωτερικά τους βράγχια, τα οποία αντικαθίστανται από πνεύμονες. Όταν ολοκληρωθεί η μεταμόρφωση αφήνουν το νέρο και εισέρχονται στη χερσαία φάση της ζωής τους. Επιστρέφουν στο νερό κατά την αναπαραγωγική περίοδο.

## Παρουσία στη Ελλάδα
Στην Ελλάδα απαντώνται πέντε είδη τριτώνων: 

* Ελληνικός λισσοτρίτωνας – *Lissotriton graecus* (Wolterstorff, 1906)
* Ανατολικός λισσοτρίτωνας – *Lissotriton schmidtleri* (Raxworthy, 1988)
* Αλπικός τρίτωνας – *Icthyosaura alpestris (Laurenti, 1768)*
* Βαλκανικός χτενοτρίτωνας – *Triturus ivanbureshi* Arntzen & Wielstra, 2013
* Μακεδονικός χτενοτρίτωνας – *Triturus macedonicus* (Karaman, 1922)

## Παραπομπές

Κατηγορία:Αμφίβια της Ασίας
Κατηγορία:Αμφίβια της Ευρώπης
Κατηγορία:Ουρόδηλα
Σαμεγκρέλο-Ζέμο Σβανέτι

Η **Σαμεγκρέλο-Ζέμο Σβανέτι** ή εξελληνισμένη **Μιγγρελία-Άνω Σουανία** (γεωργιανά: სამეგრელო-ზემო სვანეთი σαμεγκρέλο-ζέμο σβανέτι, μιγγρελικά: სამარგალო-ჟიმოლენი შონე σαμαργκάλο-ζιμολένι σόνε) είναι μια περιφέρεια (Μχάρε) στην δυτική Γεωργία που περιλαμβάνει τις ιστορικές γεωργιανές επαρχίες Σαμεγκρέλο (Μιγγρελία) και Ζέμο Σβανέτι (Άνω Σουανία), και η πρωτεύουσα είναι το Ζουγκντίντι. Η περιφέρεια αποτελείται από μια πόλη, το Πότι (ο Φάσις) και τους ακόλουθους δήμους:
* Αμπάσα
* Ζουγκντίντι
* Μαρτβίλι
* Μέστια
* Σενάκι
* Τσχορότσκου
* Τσαλεντζίχα
* Χόμπι

## Γεωγραφία
Η περιφέρεια Σαμεγκρέλο-Ζέμο Σβανέτι διαπερνάται από δύο τμήματα βορειοανατολικής γραμμής ίσου γεωγραφικού πλάτους και μήκους.

## Δείτε επίσης
* Διοικητικές διαιρέσεις της Γεωργίας

## Εξωτερικοί σύνδεσμοι
*Επίσημη ιστοσελίδα του Σαμεγκρέλο-Ζέμο Σβανέτι

Κατηγορία:Περιφέρειες της Γεωργίας (χώρας)
Στέργιος Μπινόπουλος

Ο **Στέργιος Μπινόπουλος** (1888-1965) του Δημητρίου, ήταν Έλληνας στρατιωτικός και πολιτικός. Διακρίθηκε ως Μακεδονομάχος και αργότερα εξελέγη πέντε φορές βουλευτής.

## Βιογραφικά στοιχεία
### Πρώτα χρόνια και πολεμική δραστηριότητα
Γεννήθηκε στο Λέχοβο Φλώρινας το 1888. Ανέπτυξε έντονη πολεμική δραστηριότητα στη Μακεδονία, με σημαντικότερο έργο του την εξόντωση του Ηλία Χατζηγεωργίεφ, προέδρου του Βουλγαρικού Κομιτάτου της Δράμας, τον οποίο δολοφόνησε στην Ξάνθη (1909). Στη συνέχεια ο Μπινόπουλος διέφυγε στο Βόλο και έπειτα στην Αθήνα, όπου σπούδασε στη Στρατιωτική Σχολή Ευελπίδων. Το 1940 ήταν φρούραρχος της Κορυτσάς λίγο μετά την απελευθέρωσή της από τις ελληνικές δυνάμεις. Μετά την αποστρατεία του, με τον βαθμό του Συνταγματάρχη, ασχολήθηκε με τα κοινά.

### Πολιτική σταδιοδρομία
Εξελέγη πρώτα το 1933 και επανεξελέγη το 1936 και το 1946 με το Λαϊκό Κόμμα. Στη συνέχεια ανεξαρτητοποιήθηκε. Επί της πρώτης θητείας του ως βουλευτή, εγκαινιάστηκε η Γεωργική Σχολή στη Φλώρινα.
Ήταν υποψήφιος βουλευτής στις εκλογές του 1950 ως ανεξάρτητος και έγινε βουλευτής την 1η Ιανουαρίου 1951, όταν πέθανε ο βουλευτής Γεώργιος Δεμενόπουλος. . Επανεξελέγη βουλευτής Φλώρινας-Καστοριάς στις εκλογές του 1951 με τον Ελληνικό Συναγερμό.

Πέθανε σε ηλικία 77 ετών στις 20 Ιουλίου 1965.

## Εξωτερικοί σύνδεσμοι
* Φωτογραφία του Μπινόπουλου (σελ. 136) στο   Λεύκωμα των Εκπαιδευτικών Φλωρίνης 1945-47, επιμέλεια Σπύρου Χρ. Παπαχαρίση, ανάκτηση 21-1-2018.

## Παραπομπές


Κατηγορία:Βουλευτές Φλώρινας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Μακεδονομάχοι
Κατηγορία:Βουλευτές Φλώρινας - Καστοριάς
Δημοτικό στάδιο της Μπράγκα

Το Δημοτικό στάδιο της Μπράγκα, σχεδιασμένο από τον Πορτογάλο αρχιτέκτονα και νικητή του βραβείου pritzker Souto de Moura, αποτελεί την φυσική έδρα της ποδοσφαρικής ομάδας της πολής και χώρο αρχιτεκτονικού ενδιαφέροντος. 
 
Είναι επίσης γνωστό και με την ονομασία *[[Pedreira|A Pedreira]]* (*το νταμάρι*), καθώς «λαξεύθηκε» στον προσκείμενο βράχο του Monte do Castro. Το 2000 ανατίθεται στον βραβευμένο με Pritzker Πορτογάλο αρχιτέκτονα Eduardo Souto de Moura ο σχεδιασμός του γηπέδου της πόλης της Μπράγκα. Χωρητικότητας 30.286 θεατών, αποτελεί ένα από τα μεγαλύτερα γήπεδα της χώρας, ενώ η κατασκευή του ολοκληρώθηκε το 2003, για την εξυπηρέτηση των αγώνων του euro 2004.

## Αρχική ιδέα

Δύο γραμμικά στοιχεία, το ένα απέναντι από το άλλο και η σχέση μεταξύ τους αποτελούν τις αρχικές προθέσεις του αρχιτέκτονα. Το κενό των δύο μικρών πλευρών σε σχέση με το πλήρες των μεγάλων καθώς και οι αναφορές στο προσκείμενο λατομείο αποτελούν εργαλεία στο σχεδιασμό του.
Ο τρόπος και η θέαση ενός θεάματος επαναπροσδιορίζεται.

## Δομή

Επηρεασμένος από τις σπουδές του στη γλυπτική, ο Souto de Moura σχεδιάζει ένα γλυπτό στον χώρο. Σκαλισμένο στο βράχο Monte Castro, το στάδιο αποτελείται από δύο εξέδρες, η μια απέναντι από την άλλη, επαναπροσδιορίζοντας τον τρόπο καθώς και τον χώρο θέασης ενός θεάματος. Η τρίτη πλευρά είναι ανοικτή με εκτόνωση προς την πόλη, ενώ η τέταρτη αποτελεί φυσικό όριο, με τον βράχο και το γειτονικό λατομείο. Μεταλλικά σχοινιά διασχίζουν το γήπεδο από την μία εξέδρα στην άλλη, ενισχύοντας την θέαση, ενώ λόγω της ισχυρής κλίσης της τοπογραφίας το ένα διάζωμα αποτελεί και τη φυσική συνέχεια βράχου και γειτονικού λατομείου.

Στο κτήριο φαίνεται να ισορροπούν απλότητα, υλικότητα, αφαίρεση και πλαστικές μορφές, χαρακτηριστικό της αρχιτεκτονικής του Souto de Moura, αποτελώντας το στάδιο ένα από τα καλύτερα παραδείγματα αρχιτεκτονικής σταδίου καθώς και επαναπροσδιορισμού του τρόπου θέασης του.

## Τομή κτιρίου
Ενδιαφέρον βρίσκεται και στην τομή του κτηρίου. Αποτελώντας ένα χώρο με αναφορές στην θεατρικότητα ο αρχιτέκτονας φαίνεται να σχεδιάζει με βάση τον επαναπροσδιορισμό της θέασης. Η τομή του κτηρίου αποτελεί και το σημαντικότερο σχέδιό του, από τα πρώτα σκίτσα της ιδέας φαίνεται ο αρχιτέκτονας να μελετά το κτίριο σε τομή. Το κτίριο αυτοπροβάλλει τον εσωτερικό σχεδιασμό της τομής, μέσω κλιμάκων στις όψεις των δύο εξεδρών. Στοιχεία από μπετόν, χωρίς να παραλαμβάνουν κάποια κατακόρυφη κίνηση, τονίζουν και αναφέρουν την κλίση εξέδρας και λόφου.

## Παραπομπές


## Πηγές
* 
* https://web.archive.org/web/20180114102447/http://atlasofplaces.com/Braga-Stadium-Eduardo-Souto-de-Moura
* https://www.archdaily.com/143195/braga-municipal-stadium-eduardo-souto-de-moura
* https://divisare.com/authors/9001-eduardo-souto-de-moura

## Εξωτερικοί σύνδεσμοι

* Braga stadium design page on WorldStadiums.com

Κατηγορία:Στάδια ποδοσφαίρου στην Πορτογαλία
Κατηγορία:Σπόρτινγκ Κλούμπε ντε Μπράγκα
Ίβιτσα Ίβουσιτς

Ο **Ίβιτσα Ίβουσιτς** (κροατικά: *Ivica Ivušić*, γενν. 1 Φεβρουαρίου 1995) είναι Κροάτης επαγγελματίας ποδοσφαιριστής, ο οποίος αγωνίζεται ως τερματοφύλακας στην ΝΚ Όσιγιεκ.  Από το 2009, έως και το 2015, υπήρξε μέλος των μικρών ομάδων της Εθνικής Κροατίας.

Γεννήθηκε στη Ριέκα, ξεκινώντας τα πρώτα του βήματα στην τοπική ομάδα, ΧΝΚ Ριέκα. Εκεί πέρασε μεγάλο μέρος της ερασιτεχνικής του καριέρας, έως το 2009, όπου πήρε μεταγραφή στις ακαδημίες της Ίντερ, με την οποία κιόλας ξεκίνησε την επαγγελματική του καριέρα, τη σεζόν 2014-15. Τη σεζόν αυτή είχε αγωνιστεί ως δανεικός στην ΑΚ Πράτο. Μεταξύ το 2015 και το 2018, αγωνίστηκε στην Πρβα Λίγκα, για την ΝΚ Ίστρα 1961, σε σχεδόν 45 αγώνες της διοργάνωσης.

## Στατιστικά

## Παραπομπές


## Εξωτερικοί σύνδεσμοι
* 
* HNS profile
* Ivica Ivušić στο transfermarkt.com

Κατηγορία:Κροάτες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Κροατίας Κ14
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές Ίντερ
Κατηγορία:Ποδοσφαιριστές ΑΚ Πράτο
Κατηγορία:Ποδοσφαιριστές ΝΚ Ίστρα 1961
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Φραντσέσκο Πιατσέντζα

μικρογραφία|Η προμετωπίδα του ''L'Egeo redivivo'', 1688

Ο **Φραντσέσκο Πιατσέντζα** (ιταλικά: *Francesco Piacenza*, Νάπολη, 1637 – Μόντενα, 1687) ήταν Ιταλός χαρτογράφος, νομικός, και σκακιστής. Εργαζόταν ως δικηγόρος του αστικού και εκκλησιαστικού δικαίου, και υπηρέτησε ως γραμματέας στην πρεσβεία της Ισπανίας (*[[Rex Catholicissimus]]*) στη Γερμανία για 8 χρόνια, και μετέπειτα εργάστηκε στην Μπολόνια ως εκκλησιαστικός αξιωματούχος. Κατόπιν ταξίδεψε στα νησιά του Αιγαίου και με τις σημειώσεις που συνέλεξε έγραψε το γεωγραφικό έργο *L'Egeo redivivo* (*το αναβιωμένο Αιγαίο*) το οποίο εκδόθηκε το 1688 στη Μόντενα μετά τον θάνατο του. Στο έργο αυτό περιέχονταν λεπτομερείς περιγραφές και χάρτες για τα διάφορα ελληνικά νησιά, καθώς και λαογραφικές πληροφορίες για τα έθιμα και τρόπο ζωής των κατοίκων των νησιών. Είναι επίσης γνωστός και για τη σκακιστική πραγματεία του με τίτλο *I compeggiamenti dgli Scacchi* (*τα στρατόπεδα του σκακιού*) η οποία εκδόθηκε στο Τορίνο το 1683 και περιέγραφε διάφορες σκακιστικές τεχνικές.

## Σχετική βιβλιογραφία
* Adriano Chicco, Giorgio Porreca, Dizionario Enciclopedico degli scacchi, Milano, Mursia, 1971
* Alessandro Rizzacasa, Livorno nella storia degli scacchi, Comune di Livorno, 2009

## Παραπομπές



Κατηγορία:Ιταλοί νομικοί
Κατηγορία:Ιταλοί γεωγράφοι
Κατηγορία:Ιταλοί σκακιστές
Ιμερετία

Η **Ιμερετία** ή το **Ιμερέτι** (γεωργιανά: *იმერეთი*) είναι μια περιφέρεια στην Γεωργία, που βρίσκεται κατά μήκος του ποταμού Φάσις.

## Υποδιαιρέσεις
Αποτελείται από τους ακόλουθους δήμους:

#Κουτάισι (πόλη)
#Μπαγκντάτι 
#Βάνι
#Ζεσταφόνι
#Τερτζόλα
#Σαμτρέντια
#Σατσχέρε
#Τκιμπούλι
#Τσιατούρα 
#Τσκαλτούμπο
#Χαραγκαούλι 
#Χόνι.

## Οικονομία
Σημαντικές πόλεις και περιφερειακά κέντρα περιλαμβάνουν τη Σαμτρέντια, την Τσιατούρα (κέντρο παραγωγής μαγγανίου), το Τκιμπούλι (κέντρο εξόρυξης άνθρακα), το Ζεσταφόνι (γνωστό για την παραγωγή μετάλλων), το Βάνι, το Χόνι και το Σατσχέρε. Παραδοσιακά, το Ιμερέτι είναι μια γεωργική περιοχή, γνωστή για τα μούρα και τα σταφύλια της.

## Δημογραφικά στοιχεία
Οι 800.000 Ιμερετιανοί μιλούν μια Γεωργιανή διάλεκτο, και είναι μια από τις τοπικές πολιτιστικές ομάδες των εθνικά υποδιαιρεμένων Γεωργιανών.

## Ιστορία
Στην ύστερη αρχαιότητα και τον πρώιμο Μεσαίωνα το αρχαίο δυτικό γεωργιανό βασίλειο Εγκρίσι υπήρχε στην επικράτεια του Ιμερέτι. Ο βασιλιάς του ανακήρυξε τον Χριστιανισμό ως επίσημη θρησκεία του Εγκρίσι το 523 μ.Χ. Από το 975 έως το 1466, το Ιμερέτι ήταν μέρος του ενωμένου Γεωργιανού Βασιλείου. Από την αποσύνθεσή του τον 15ο αιώνα, το Ιμερέτι έγινε ένα ανεξάρτητο βασίλειο.

Τον 17ο-18ο αιώνα το βασίλειο του Ιμερέτι γνώρισε συχνές εισβολές από τους Τούρκους και πλήρωνε πατρονάρισμα στην Οθωμανική Αυτοκρατορία μέχρι το 1810, όταν δέχθηκε εισβολή και προσαρτήθηκε από τη Ρωσική Αυτοκρατορία. Ο τελευταίος βασιλιάς του Ιμερέτι ήταν ο Σολομών Β΄ (1789-1810).

Από το 1918 έως το 1921, το Ιμερέτι ήταν μέρος της ανεξάρτητης Λαϊκής Δημοκρατίας της Γεωργίας. Εντός της ΕΣΣΔ, η περιοχή ήταν μέρος της Υπερκαυκασίας ΣΟΣΔ από το 1922 έως το 1936, και μέρος της Γεωργιανής ΣΣΔ από το 1936 έως το 1991. Από την ανεξαρτησία της Γεωργίας το 1991, το Ιμερέτι είναι μια περιφέρεια της Γεωργίας με το Κουτάισι ως περιφερειακή πρωτεύουσα.

## Δείτε επίσης
*Βασίλειο του Ιμερέτι 
*Διοικητικές διαιρέσεις της Γεωργίας

## Παραπομπές


## Εξωτερικοί σύνδεσμοι
*Imereti.com - Οδηγός για το Ιμερέτι, Γεωργία
* Επίσημη ιστοσελίδα
* Civil.GE 

Κατηγορία:Περιφέρειες της Γεωργίας (χώρας)
Γιόχαν Γιάκομπ Μπαχ

Ο **Γιόχαν Γιάκομπ Μπαχ** (Johann Jakob Bach, βάπτιση 11 Φεβρουαρίου 1682, Άιζεναχ - 16 Απριλίου 1732, Στοκχόλμη) ήταν Γερμανός μουσικός και συνθέτης, αδελφός του Γιόχαν Σεμπάστιαν Μπαχ και πατέρας του Γιόχαν Λούντβιχ Μπαχ. Φοίτησε στη Λατινική Σχολή του Άιζεναχ, όπου εργάστηκε για ένα διάστημα ως μουσικός. Ταξίδεψε στην Πολωνία και τη Σουηδία. Το 1704 κατατάχθηκε ως ομποΐστας στον σουηδικό στρατό. Εικάζεται πως με αφορμή το γεγονός αυτό ο Γ. Σ. Μπαχ συνέθεσε το *Capriccio sopra la lontananza del suo fratello dilettissimo* (*Καπρίτσιο για την αναχώρηση του αγαπημένου αδελφού*, BWV 992). To 1707 έγινε ομποΐστας της βασιλικής φρουράς του Καρόλου ΙΒ`. Ταξίδεψε αρκετά ως μέλος του στρατού, στη διάρκεια του Μεγάλου Βόρειου Πολέμου, και στην Κωνσταντινούπολη έμαθε φλάουτο από τον Γάλλο φλαουτίστα Πιερ-Γκαμπριέλ Μπυφαρντέν (P. G. Buffardin). Το 1713 έγινε μέλος της ορχήστρας στην Αυλή του βασιλιά στη Στοκχόλμη.

## Πηγές
*Gurlitt, Wilibald, "Bach, Johann Jakob" στο *Neue Deutsche Biographie* 1 (1953), σελ. 484 [διαδικτυακή έκδοση]; URL: https://www.deutsche-biographie.de/pnd135569516.html#ndbcontent
*Kennedy, Michael (2004). *The Concise Oxford Dictionary of Music*, Oxford University Press, USA

## Παραπομπές


Κατηγορία:Οικογένεια Μπαχ
Κατηγορία:Γερμανοί συνθέτες κλασικής μουσικής
Ελληνικός λισσοτρίτωνας

Ο **Ελληνικός λισσοτρίτωνας**, *Lissotriton graecus* (Wolterstorff, 1906) είναι ένα είδος τρίτωνα στην οικογένεια Salamandridae. Αποτελεί ένα από τα δύο είδη λισσοτρίτωνα στην Ελλάδα.  

## Περιγραφή
Πρόκειται για μικρού μεγέθους τρίτωνα, που φτάνει τα 11cm ολικό μήκος. Εκτός αναπαραγωγικής περιόδου η διάκριση αρσενικών και θηλυκών ατόμων είναι δύσκολη, καθώς και και τα δύο φύλα έχουν παρόμοιο μέγεθος και χρωματισμό. Κατά τη διάρκεια της αναπαραγωγικής περιόδου, τα αρσενικά γίνονται πιο σκουρόχρωμα και σχηματίζουν ένα λοφίο κατά μήκος της ράχης, με μαύρες κηλίδες να καλύπτουν το μεγαλύτερο μέρος του σώματος. Τα θηλυκά επίσης έχουν κηλίδες, αλλά εντοπίζονται κυρίως στο κοιλιακό μέρος του σώματος. 

## Βιολογία
Τα θηλυκά γεννούν 60-300 αυγά τα οποία τυλίγουν με φύλλα υδρόβιων φυτών. Ζευγαρώνουν αμέσως μετά την χειμερία νάρκη σε στάσιμα ή ελαφρώς ρέοντα νερά.

## Γεωγραφική κατανομή
Απαντάται στη Βαλκανική χερσόνησο (Αλβανία, Βόρεια Μακεδονία, Βοσνία-Ερζεγοβίνη, Ελλάδα, Κροατία και Μαυροβούνιο). Στην Ελλάδα απαντάται σε όλη την ηπειρωτική Ελλάδα (εκτός από Ανατολική Μακεδονία και Θράκη, όπου αντικαθίσταται από τον ανατολικό λισσοτρίτωνα), την Πελοπόννησο και τα Ιόνια νησιά. 

## Παραπομπές


Κατηγορία:Αμφίβια της Ελλάδας
Κατηγορία:Ουρόδηλα
Κατηγορία:Αμφίβια της Ευρώπης
Ράτσα-Λετσχούμι και Κβέμο Σβανέτι

Η **Ράτσα-Λετσχούμι και Κβέμο Σβανέτι** (γεωργιανά: რაჭა-ლეჩხუმი და ქვემო სვანეთი) είναι μια περιφέρεια (μχάρε) στην βορειοδυτική Γεωργία που περιλαμβάνει τις ιστορικές επαρχίες Ράτσα, Λετσχούμι και Κβέμο Σβανέτι (Κάτω Σβανέτι).

Καλύπτει έκταση 4.954 τ.χλμ. και έχει πληθυσμό 32.089 κατοίκους (απογραφή 2014), καθώς και ένα τμήμα της βορειοδυτικής Νότιας Οσσετίας, πάνω στο οποίο η Γεωργία δεν έχει καμία δικαιοδοσία και έλεγχο. Είναι η πιο αραιοκατοικημένη περιφέρεια της χώρας. Η πρωτεύουσα είναι το Αμπρολάουρι.

Η περιφέρεια αποτελείται από τέσσερις δήμους:

* Αμπρολάουρι
* Λεντέχι
* Όνι
* Τσαγκέρι

## Γεωγραφία
Η περιφέρεια Ράτσα-Λετσχούμι και Κβέμο Σβανέτι διαπερνάται από δύο τμήματα βορειοανατολικής γραμμής ίσου γεωγραφικού πλάτους και μήκους. Οι ανατολικότερες περιοχές ελέγχονται από την Νότια Οσσετία.

## Δείτε επίσης
* Ράτσα, ιστορική περιοχή που καταργήθηκε στα τέλη του 18ου αιώνα
* Υποδιαιρέσεις της Γεωργίας

## Εξωτερικοί σύνδεσμοι
*  svaneti.ru

Κατηγορία:Περιφέρειες της Γεωργίας (χώρας)
Κοινή σαλαμάνδρα

Η **κοινή σαλαμάνδρα**, *Salamandra salamandra* (Linnaeus, 1758) ή σαλαμάνδρα της φωτιάς, είναι ένα είδος σαλαμάνδρας στην οικογένεια Salamandridae. Πρόκειται για το πιο γνωστό ίσως είδος σαλαμάνδρας στην Ευρώπη και αποτελεί ένα από τα τρία είδη σαλαμάνδρας στην Ελλάδα.

## Περιγραφή
Πρόκειται για μια μεγάλου μεγέθους σαλαμάνδρα, η οποία μπορεί φτάνει συνήθως τα 25&nbsp;cm σε τελικό μήκος, σπανίως περισσότερο. Είναι μαύρη με κίτρινες κηλίδες ή ρίγες, ενώ η αναλογία των χρωμάτων μπορεί να διαφέρει σε μεγάλο βαθμό στα διάφορα υποείδη. Τα θηλυκά είναι μεγαλύτερα από τα αρσενικά. Τα αρσενικά έχουν αναλογικά μεγαλύτερα άκρα και ουρά.

## Γεωγραφική κατανομή
Το είδος είναι ευρέως κατανεμημένο στο μεγαλύτερο μέρος της Ευρώπης, με εξαίρεση τις Βρετανικές νήσους, μέρος της βόρειας και ανατολικής Ευρώπης, καθώς και πολλά μεγάλα νησιά της Μεσογείου. Στην Ελλάδα, η εξάπλωση της περιλαμβάνει σχεδόν όλη την ηπειρωτική Ελλάδα, την Πελοπόννησο και την Εύβοια.

## Βιολογία
Είναι κυρίως νυκτόβιο αμφίβιο, αν και μπορεί να παρατηρηθεί εύκολα μετά από βροχή. Ζευγαρώνει νωρίς την άνοιξη στο έδαφος. Τα θηλυκά μπορούν να αποθηκεύσουν το σπέρμα του αρσενικού για μήνες και γεννούν 20 με 40 προνύμφες με σχηματισμένα άκρα, σε μικρές λίμνες, στάσιμα νερά ή ελαφρώς ρέοντα. Η μεταμόρφωση των προνυμφών διαρκεί 3 με 4 μήνες.

## Τοξικότητα
Αν απειληθεί εκκρίνει τοξικό υγρό από αδένες που φέρει στο δέρμα κι έτσι αποτρέπει τους θηρευτές. Μπορεί να χρησιμοποιήσει την άμυνά του αυτή και στην περίπτωση που χειριστεί βίαια από τον άνθρωπο. Οι ουσίες αυτές είναι ακίνδυνες για τον άνθρωπο όταν έρθουν σε επαφή με το δέρμα, αλλά μπορεί να προκαλέσουν κάποια συμπτώματα, όπως ερεθισμός, αν έρθουν σε επαφή με τα μάτια, με κάποια πληγή ή στην ακραία περίπτωση της κατάποσης.

## Παραπομπές


Κατηγορία:Αμφίβια της Ελλάδας
Κατηγορία:Αμφίβια της Ευρώπης
Κατηγορία:Ουρόδηλα
Μπρέντα Μπάακ

Η **Μπρέντα Μπάακ** (αγγλικά: Brenda Jean Bakke) (15 Μαΐου 1963), είναι Αμερικανίδα ηθοποιός του κινηματογράφου και της τηλεόρασης.

## Βιογραφία
Ξεκινήσε την καριέρα της στο Πόρτλαντ του Όρεγκον, στην ηλικία των 15 ετών.
Μετα την αποφοίτηση της απο το Λύκειο (Sunset High School) μετακόμισε το 1981 στο Λος Άντζελες για να σπουδάσει υποκριτική στην Αμερικανική Ακαδημία Δραματικών Τεχνών.
Η πρώτη της κινηματογραφική εμφάνιση εγινε το 1986 στην κωμωδία καυτά κορμιά(Hardbodies 2) που γυρίστηκε στην Ελλάδα.
Η πρώτη τηλεοπτική της εμφάνιση εγινε στην σειρά Στάρ Τρεκ : η επόμενη γενιά (Star Trek: The next generation).

## Φιλμογραφία
### Κινηματογράφος

### Τηλεόραση

## Εξωτερικοί σύνδεσμοι
*   
* Η  
 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Χτενοτρίτωνας

Οι **χτενοτρίτωνες** αποτελούν μια ομάδα μεγάλου μεγέθους τριτώνων του γένους *Triturus* στην οικογένεια Salamandridae. Έξι είδη απαντώνται στην Ευρώπη, δύο από τα οποία εντοπίζονται και στην Ελλάδα: Ο Βαλκανικός χτενοτρίτωνας, *Triturus ivanbureschi* Arntzen & Wielstra, 2013 και ο Μακεδονικός χτενοτρίτωνας, *Triturus macedonicus* (Karaman, 1922).

## Παραπομπές


Κατηγορία:Ουρόδηλα
Βαλκανικός χτενοτρίτωνας

Ο **Βαλκανικός χτενοτρίτωνας**, *Triturus ivanbureschi* Arntzen & Wielstra, 2013 ή χτενοτρίτωνας του Buresh, είναι ένα είδος τρίτωνα που ανήκει στο σύμπλεγμα ειδών χτενοτριτώνων του γένους *Triturus*. Εντοπίζεται στη Ν.Α. Ευρώπη και την Ανατολία. Πρόκειται για μεγάλου μεγέθους τρίτωνα που μπορεί να φτάσει μέχρι και τα 18&nbsp;cm ολικό μήκος.

## Ταξινόμηση
Αρχικά, περιγράφηκε ως είδος υποείδος του νότιου χτενοτρίτωνα *Triturus karelinii arntzeni* το 1999. Αργότερα ανάχθηκε σε επίπεδο είδους, καθώς γενετικές μελέτες έδειξαν ότι αποτελεί ένα διακριτικό εξελικτικό κλάδο. Αργότερα, αποδείχθηκε ότι ο ολότυπος του "*T. arntzeni*" ουσιαστικά ανήκε στο είδος *[[Μακεδονικός χτενοτρίτωνας|T. macedonicus]],* έτσι το είδος περιγράφηκε εκ νέου με νέο ολότυπο ως *T. ivanbureschi* το 2013. Η ονομασία δόθηκε ως φόρος τιμής στον Βούλγαρο ερπετολόγο Ivan Buresh.

## Γεωγραφική κατανομή
Η κατανομή του είδους περιλαμβάνει τη Ν.Α. Βαλκανική χερσόνησο (Δυτική Βόρεια Μακεδονία., Β.Δ. Ελλάδα, Βουλγαρία, Ανατολική Θράκη) και μέρος της Δ. Ανατολία. Ένας απομονωμένος πληθυσμός που περιβάλλεται από άλλα είδη χτενοτριτώνων εντοπίζεται στη Σερβία.

## Βιολογία
Προτιμά κυρίως ορεινά δάση. Κυρίως νυκτόβιο είδος. Ζευγαρώνει στο νερό κατά την περίοδο της άνοιξης σε μικρές λίμνες, στάσιμα ή ελαφρώς ρέοντα νερά. Η μεταμόρφωση των προνυμφών συνήθως διαρκεί 3 με 4 μήνες. Η ενηλικίωση αρχίζει στο 3ο με 5ο έτος της ζωής του, ενώ η διάρκεια ζωής του υπολογίζεται στα 8-15 χρόνια με τα θηλυκά να ζουν περισσότερο από τα αρσενικά. Πέφτει σε χειμερία νάρκη τον Σεπτέμβριο ή Οκτώβριο ανάλογα με την θερμοκρασία.
## Παραπομπές


Κατηγορία:Αμφίβια της Ευρώπης
Κατηγορία:Αμφίβια της Ελλάδας
Κατηγορία:Ουρόδηλα
Μακεδονικός χτενοτρίτωνας

Ο **Μακεδονικός χτενοτρίτωνας**, *Triturus macedonicus* (Karaman, 1922) είναι ένα είδος τρίτωνα που ανήκει στο σύμπλεγμα ειδών χτενοτριτώνων του γένους *Triturus*. Πρόκειται για μεγάλου μεγέθους τρίτωνα όπου το ολικό μήκος σώματος στα θηλυκά μπορεί να φτάσει μέχρι και τα 18cm, ενώ στα αρσενικά δεν ξεπερνά τα 15cm.

## Ταξινόμηση
Αρχικά περιγράφηκε στο είδος *Triturus karelinii*, ενώ αργότερα θεωρήθηκε υποείδος του *Triturus carnifex.* Τέλος, ανάχθηκε σε επίπεδο είδους το 2007 μετά από μοριακή φυλογενετική ανάλυση.

## Γεωγραφική κατανομή
Εντοπίζεται στη Δ. Βαλκανική χερσόνησο (Βοσνία-Ερζεγοβίνη, Αλβανία, Βόρεια Μακεδονία, Β.Δ. Ελλάδα και Ν.Δ. Βουλγαρία).

## Βιολογία
Κυρίως νυκτόβιο είδος. Παραμένει στο νερό περίπου το 1/3 του χρόνου κατά την περίοδο της άνοιξης, όπου και αναπαράγεται. Μέχρι το πέρας της αναπαραγωγικής περιόδου, τα θηλυκά γεννούν έως και 250 αυγά από τα οποία, λόγω μιας χρωμοσωμικής ανωμαλίας, μόνο τα μισά αναπτύσσονται τελικά.
## Παραπομπές

Κατηγορία:Αμφίβια της Ευρώπης
Κατηγορία:Αμφίβια της Ελλάδας
Κατηγορία:Ουρόδηλα
Γιόχαν Νίκολαους Μπαχ (1669-1753)

Ο **Γιόχαν Νίκολαους Μπαχ** (Johann Nicolaus Bach, 10 Οκτωβρίου 1669, Άιζεναχ - 4 Νοεμβρίου 1753, Γιένα) ήταν Γερμανός συνθέτης και οργανίστας της μπαρόκ περιόδου, γιος του Γιόχαν Κρίστοφ Μπαχ.

Τις βασικές μουσικές γνώσεις έλαβε κατ’ οίκον και αργότερα στη Λατινική Σχολή του Άιζεναχ, όπου φοίτησε μέχρι το 1689. Το 1690 ξεκίνησε σπουδές στο Πανεπιστήμιο της Γιένας, και παράλληλα παρακούθησε μουσικά μαθήματα υπό την επίβλεψη του Γιόχαν Νίκολαους Κνούπφερ. Ταξίδεψε για ένα διάστημα στην Ιταλία και περίπου το 1694 διορίστηκε οργανίστας στην εκκλησία της Γιένας, ως διάδοχος του Κνούπφερ. Ήταν επίσης οργανίστας στην εκκλησία του πανεπιστημίου και κατασκευαστής μουσικών οργάνων.

Οι περισσότερες συνθέσεις του έχουν χαθεί, συνεπώς είναι δύσκολη μια ακριβής αποτίμηση του έργου του ή του ύφους του. Ειδικότερα, σώζεται ένα ζίνγκσπιλ (γερμ. singspiel) με θέμα τα έθιμα των φοιτητών της Γιένας (*Der Jenaische Wein- und Bierrufer)*, καθώς και ένα κοράλ για εκκλησιαστικό όργανο (*Nun freut euch lieben Christen gmein*).  Στη *Γενεαλογία* του ο Γιόχαν Σεμπάστιαν Μπαχ, τον χαρακτηρίζει ανώτερο όλων των εν ζωή Μπαχ.

Από τους μαθητές του διακρίνεται ο Φρίντριχ Έρχαρντ Νιντ ( F. E. Niedt), ο οποίος έγραψε θεωρητικές πραγματείες και μουσικά εγχείρίδια, όπως το *Musicalische Handleitung* (Αμβούργο, 1700–17).

## Πηγές
* Gurlitt, Wilibald, "Bach, Johann Nikolaus" στο *Neue Deutsche Biographie* 1 (1953), σελ. 484 f. [διαδικτυακή έκδοση]; URL: https://www.deutsche-biographie.de/pnd129733474.html#ndbcontent
*Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler

## Παραπομπές


Κατηγορία:Οικογένεια Μπαχ
Κατηγορία:Γερμανοί συνθέτες
Βασίλειος Μαλάμος

Ο **Βασίλειος Κ. Μαλάμος** (1909-1973) ήταν Έλληνας ιατρός, καθηγητής πανεπιστημίου και ακαδημαϊκός.

## Βιογραφικά στοιχεία
Ο Β. Μαλάμος ήταν γιος ναυάρχου και εγγονός (από την πλευρά της μητέρας του) του καθηγητή της ιστορίας στο Πανεπιστήμιο Αθηνών Σπυρίδωνος Λάμπρου. Αμέσως μετά το τέλος του σχολείου μετέβη στη Γερμανία αποφασισμένος να σπουδάσει ιατρική. Πήρε το πτυχίο της ιατρικής με άριστα σε ηλικία μόλις 22 ετών από το Πανεπιστήμιο του Αμβούργου και το διδακτορικό του, επίσης με άριστα, από το ίδιο ίδρυμα. Το 1931-1932 ερεύνησε τις ασθένειες του αίματος, ενώ από το 1932 μέχρι το 1936 εργάσθηκε στην Παθολογική Κλινική της Ιατρικής Σχολής του Πανεπιστημίου 
του Αμβούργου, με συμμετοχή σε ερευνητικά προγράμματα για τις τροπικές ασθένειες. Το 1936, έγινε υφηγητής (Privatdozent) στην ίδια σχολή. Θέμα της διατριβής του επί υφηγεσία ήταν η κλινική διάγνωση και θεραπεία της ασθένειας καλά-αζάρ.

### Σταδιοδρομία στην Ελλάδα
Το 1938 ο Μαλάμος επέστρεψε στην Ελλάδα και αναγορεύθηκε υφηγητής της Παθολογίας στην Ιατρική Σχολή του Πανεπιστημίου Αθηνών, όπου το 1947 εκλέχθηκε αναπληρωτής καθηγητής και το 1953 τακτικός καθηγητής, στην έδρα της Θεραπευτικής. Το 1970, τρία χρόνια πριν από τον θάνατό του, εκλέχθηκε τακτικό μέλος της Ακαδημίας Αθηνών.

Ο Βασίλειος Μαλάμος υπήρξε ο ιδρυτής και διευθυντής της Θεραπευτικής Κλινικής στο Νοσοκομείο «Αλεξάνδρα», αλλά και προσωπικός γιατρός του βασιλιά της Ελλάδας Παύλου (το 1948). Συνέγραψε σχετικά με τις έρευνές του έργα, όπως τα *Λοιμώδεις νόσοι* και *Νόσοι του αίματος*.

* Προς τιμή του η Ελληνική Εταιρία Εσωτερικής Παθολογίας θέσπισε και απονέμει το «Βραβείο Βασιλείου Μάλαμου».

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 17, σελ. 278

Κατηγορία:Έλληνες παθολόγοι
Κατηγορία:Έλληνες νοσολόγοι
Κατηγορία:Έλληνες ιατροί του 20ού αιώνα
Κατηγορία:Μέλη της Ακαδημίας Αθηνών